Charlotte Maxeke
Charlotte Makgomo Maxeke alizaliwa huko Beautofort, Rasi ya Mashariki tarehe 7 Aprili 1871. Alikuwa binti John Kgope Mannya, mwana wa mkuu Modidima Mannya kutoka kwa watu wa Batlokwa, chini ya Chifu Mamafa Ramokgopa na Anna Manci, mwanamke wa Kixhosa kutoka Fort Beaufort. Baba ya Mannya alikuwa msimamizi wa barabara na mhubiri wa kawaida wa Presbyterian, na mama yake alikuwa mwalimu. Babu ya Mannya aliwahi kuwa mshauri mkuu wa Mfalme wa Basuto. Mara tu baada ya kuzaliwa, familia ya Mannya ilihamia Fort Beaufort, ambako baba yake alikuwa amepata kazi katika kampuni ya ujenzi wa barabara.  Maelezo kuhusu ndugu za Mannya hayako wazi, hata hivyo, alikuwa na dada anayejulikana kama Katie, ambaye alizaliwa huko ngome la  Beaufort. Tarehe ya kuzaliwa kwa Mannya inabishaniwa, na tarehe zinazowezekana ni kuanzia 1871, 1872 hadi 1874. Waziri wa Mambo ya Ndani wa Afrika Kusini, Naledi Pando, alipendezwa na maelezo haya ya maisha ya Charlotte Maxeke, hata hivyo, hakuna rekodi zilizopatikana. Tarehe ya 1871 pia inakubalika mara nyingi kwani haipingani na umri wa mdogo wake Katie ambaye alizaliwa mnamo 1873.